Eurodeputații au cerut Consiliului JAI să aprobe aderarea deplină a României la Schengen. 
"Va fi o victorie și pentru proiectul european"
Reuniți în sesiune plenară la Strasbourg, membrii Parlamentului European, au cerut marți seară, 26 noiembrie, într-o dezbatere, o decizie favorabilă a Consiliului Justiție și Afaceri Interne (JAI) din 12-13 decembrie privind aderarea deplină a României și a Bulgariei la spațiul Schengen. Ei au reamintit faptul că cele două țări îndeplinesc de mulți ani condițiile tehnice necesare.